wickkiey/tamil-wikipedia-chunked huggingface dataset:
# நல்ல வண்ணம் வாழலாம் (நூல்)

நல்ல வண்ணம் வாழலாம் என்னும் நூல் சுகி. சிவம் என்பவரால் எழுதப்பட்டது. அவர் கல்கி இதழில் எழுதிய சமயக் கட்டுரைகள் பதினாறின் தொகுப்பே இந்நூல் ஆகும். இந்நூலிற்கு சிலம்பொலி சு. செல்லப்பன் அணிந்துரை வழங்கி இருக்கிறார். அவர் அவ்வணிந்துரையில், “சுகி. சிவத்தின் கட்டுரைகள் தம் உட்பொருளைத் தெளிவு வெளிப்படுத்துகின்ற மணிநீர்க் குளங்களாகும்” என இந்நூலில் உள்ள கட்டுரைகளைப் பற்றிக் குறிப்பிட்டுள்ளார்.
# நல்ல வண்ணம் வாழலாம் (நூல்)

## உள்ளடக்கம்

1. அணிந்துரை – சிலம்பொலி சு. செல்லப்பன்
1. என்னுரை – சுகி. சிவம்
1. நல்ல தொடக்கம்
1. எது வீரம்?
1. பக்திப் பண்ணையில் வீர விவசாயம்
1. படிப்பு வேறு; அறிவு வேறு
1. “எதிர்பாராதே… துன்பப்படாதே!”
1. உங்களது உயரம், உள்ளத்தின் உயரம்
1. உயர்வும் தாழ்வும்
1. இல்லறத்தாருக்கு இரண்டு மந்திரங்கள்
1. நெஞ்சக் கோயில்
1. சுய விமர்சனம் – சுய தரிசனம்
1. குடிசை வாசலில் ஒரு சக்கரவர்த்தி
1. பணம் சம்பாதிப்பது எப்படி?
1. சம்சார சாகரம்
1. கடவுளையே பதறவைத்த கண்ணப்பன்
1. இருமுடி சுமப்பது எதற்கு?
1. திருவடிச் சிறப்பு
# நல்ல வண்ணம் வாழலாம் (நூல்)

## நூலுள் நுவலும் செய்திகள்

- அழகாய் இருக்க ஆசைப்படு. அழகை இழந்தாவது அடுத்தவர்க்குப் பயன்படு
- யார் தலைவனுக்குத் தலைவனோ, அவந்தான் தொண்டருக்குத் தொண்டன்.
- பாதுகாப்பு உடைகள் பயத்தின் வெளிப்பாடு. ஆயுதங்களோ அமைதி இன்மையின் அடையாளம்
- எதிர்க்க எவனுமே இல்லை என்ற மனோநிலையில் அச்சமின்றி ஆயுதமின்றி நிற்பவரே மகாவீரர்.
# பஞ்ச வாத்தியம்

**பஞ்ச வாத்தியம்** (Panchavadyam) இது கேரள மாநிலத்தின் கோயில்களில் ஐந்துவகை இசைக்கருவிகளால் வாசிக்கப்படும் இசை ஆகும்.
# பஞ்ச வாத்தியம்

## திமிலை

இது மரத்தினால் செய்யப்பட்டு தோலினால் கட்டப்பட்ட தோற்கருவியாகும். இது பாணி எனவும் அழைக்கப்படுகிறது. மணற்கடிகார வடிவில் இருக்கும் திமிலை இசைக்கருவியானது கேரளா மற்றும் தென்னிந்தியக் கோவில்களில் இசைக்கப்படுகிறது
# பஞ்ச வாத்தியம்

## மத்தளம்

தோலக் எனப்படும் மத்தளம். நடுவில் பெரியதாகவும் கடைசியில் சிறியதாகவும் இருக்கும் இக்கருவி இரண்டு கைகளால் இசைக்கப்படுகிறது.
# பஞ்ச வாத்தியம்

## இந்தளம்

இது இரண்டு தட்டு வடிவில் அமைந்த உலோகத்தால் செய்யப்பட்ட இதனை இரு கைகளில் பொருத்தி இசைக்கப்படுகிறது.
# பஞ்ச வாத்தியம்

## உடுக்கை

தோல் இசைக்கருவியான இதைக் கைகளைக் கொண்டு இசைக்கலாம். உலோகத்தால் அல்லது மரத்தால் செய்யப்பட்ட இரு பக்கங்களும் விரிந்து இடை சிறுத்தும் இருக்கும், இக்கருவி இரண்டு கை விரல்களால் இசைக்கப்படுகிறது
# பஞ்ச வாத்தியம்

## கொம்பு

வளைந்த உலோகத்தால் செய்யப்பட்ட இதனை வாயினால் ஊதி இசைக்கப்படுகிறது.
# காரி இரத்தினக் கவிராயர்

**திருமேனி காரி இரத்தினக் கவிராயர்** என்னும் உரைநூல் புலவர் பொ.ஊ. 16-ம் நூற்றாண்டில் வாழ்ந்தவர். **திருமேனி இரத்தினக் கவிராயர்** என்றும் **காரி இரத்தினக் கவிராயர்** என்றும் இவர் அழைக்கப்படுகிறார். ஆழ்வார் திருநகரிக்கு அருகே மூன்று கல் தொலைவிலும் ஸ்ரீவில்லிபுத்தூர் அருகிலும் உள்ள தென் திருப்பேரை என்னும் ஊரில் பிறந்து வாழ்ந்தவர். இவர் திருக்குருகைப் பெருமாள் கவிராயரின் மாணாக்கர் ஆவார். இவரது பெயரில் உள்ள 'காரி' என்பது இவரது தந்தையின் பெயர். காயிலில் வாகனமாலை படிப்பதற்கு அக்காலத்தில் இவருக்கு மானியம் வழங்கப்பட்டிருந்தது. திருமாலை வழிபடும் குடும்பத்தைச் சேர்ந்தவர். எனினும், சைவ நூல்களையும் இவர் தமது உரையில் மேற்கோள் காட்டுகிறார். இவரது ஆசிரியர் திருக்குருகைப் பெருமாள் கவிராயர் 1540–1565 ஆண்டுகளில் வாழ்ந்தவர். எனவே இவரது காலம் 1550–1575 எனக் கொள்ளப்படுகிறது.  
திருக்குறள் நுண்பொருள்மாலை என்னும் பெயரில் குறிப்புரை ஒன்றை இவர் எழுதியுள்ளார்.
1. நயனப்பத்து
1. பயோதரப்பத்து
என இவர் தமது உரையில் குறிப்பிடும் நூல்களைப் பற்றிய குறிப்பு வேறு எந்த நூலிலும் காணப்படவில்லை. நுண்பொருள்மாலையில் 639 குறள்களுக்கு மட்டுமே அவரது இலக்கண விளக்கம் கிடைத்துள்ளது.
# பிரம்மன் கோயில்கள்

இந்து சமயத்தில் படைக்கும் கடவுளான பிரம்மனுக்கு கோயில்கள் காண்பது அரிது.
# பிரம்மன் கோயில்கள்

## தொன்ம கதை

பிரம்மனுக்கு கோயில்கள் அரிதாகக் காணப்படுவதற்கு இந்து புராணங்களில் பின்வரும் காரணம் தரப்பட்டுள்ளது. படைக்கும் கடவுளாகிய நான்முக பிரம்மாவுக்கும், காக்கும் கடவுளாகிய திருமாலுக்கும், தங்களில் யார் பெரியவர் விவாதம் உண்டாகி, சிவபெருமானிடம் சென்று தம்மில் யார் பெரியவர் எனக் கேட்க, சிவபெருமான் தனது அடியை அல்லது முடியை உங்களில் யார் கண்டு வருகிறீர்களோ அவர் தான் பெரியவர் எனக் கூற திருமால் வராக அவதாரம் எடுத்து அடியைக்காண பூமியைக் குடைந்து சென்றார். அடியைக் காண இயலாமல் சோர்ந்து திரும்பினார். பிரம்மன் அன்னப் பறவையாக உருவெடுத்து சிவபெருமானது முடியைக் காண உயரப் பறந்து சென்றார். முடியைக் காண இயலாமல் தயங்கி பறக்கும்போது சிவன் தலை முடியில் இருந்து தாழம்பூ கீழே இறங்கி வந்ததை கண்டு, அதனிடம் பிரம்மன் முடியைக் காணும் முயற்சியை விடுத்து, தாழம்பூவிடம் ஒரு பொய் சாட்சி சொல்லும்படி கேட்டுக் கொண்டார். சிவனின் முடியை, பிரம்மன் கண்டதாக சாட்சி சொல்லும்படி கேட்டுக்கொண்டதற்கு இணங்க, தாழம்பூ சாட்சி சொல்ல, பொய் சொன்ன பிரம்ம தேவனுக்கு பூலோகத்தில் ஆலயம் மற்றும் பூசைகள் அமையாதென்றும், பொய்ச்சாட்சி சொன்ன தாழம்பூ சிவ பூசைக்கு உதவாது என்றும் சாபமிட்டார். எனவே பிரம்மனுக்கு அரிதாகவே கோயில்கள் உள்ளன.
# பிரம்மன் கோயில்கள்

## இந்தியாவில் பிரம்மன் கோயில்கள்

பிரம்மாவுக்கு இந்தியாவில் பன்னிரண்டு கோயில்கள் உள்ளன.
- இராஜஸ்தான் மாநிலத்தில் புஷ்கர் ஏரிக்கரையில் அமைந்துள்ள மிகப்பழமையான புஷ்கர் பிரம்மன் கோயில் உள்ளது. ஆனால் இக்கோயிலில் குடி கொண்டுள்ள பிரம்மனுக்கு வழிபாடு நடைபெறுவதில்லை.
- குசராத் மாநிலத்தில், சோமநாதபுரம் கோயில் அருகில், இரண்யநதி- கபிலநதி-சரசுவதி நதி ஆகிய மூன்று ஆறுகள் கூடும் இடத்தில், கடற்கரையில் அமைந்திருந்த பிரம்மன கோயில், தற்போது கடலில் மூழ்கி விட்ட்து.
- தமிழ்நாட்டில், கும்பகோணம் நகரில் சரசுவதி-காயத்ரீ சமேதராக பிரம்மன் கோயில் உள்ளது. இந்த கோயிலில் மட்டும் தான் இந்தியாவில், பிரம்மனுக்கு தினசரி பூசை செய்யப்படுகிறது. இதனை ’பிர்மன் கோயில்' என்று உள்ளூரில் கூறுவர்.
- தமிழ்நாட்டில் ஒசூர் நகரில் பிரம்மன் மலையில் பிரம்மனுக்கு கோயில் அமைத்து வழிபாடு நடக்கிறது.
- குருவன் என்ற குருவனம்-நாபிக் கமல தீர்த்தம் என்ற பெயரில் பிரம்மன் கோயில் உள்ளது. ஆனால் இக்கோயிலில் பிரம்மனுக்கு பூசை இல்லை.
- பீகார் மாநிலம், கயாவிற்கு அருகில் பிரம்மயோனிகிரி எனுமிட்த்தில் ’கயாஸ்நீத்’ என்ற பெயரில் பிரம்மனுக்கு கோயில் உள்ளது. ஆனால் பூசை இல்லை.
- குசராத் மாநிலத்தில் நருமதை ஆற்றாங்கரையில் பிரம்மசீலா எனும் இடத்தில் உள்ள பிரம்மன் கோயிலுக்கு பூசை இல்லை.
- தமிழ்நாடு,திருச்சிக்கு அருகில் திருப்பட்டூர் எனுமிடத்தில் பிரம்மன் கோயில் உள்ளது. தினசரி பூசை உண்டு.
- தமிழ்நாடு, நாகப்பட்டினம், நாகப்ஷேத்திரம் எனுமிடத்தில் பிரம்மன் கோயில் உள்ளது.
- மகாராட்டிர மாநிலத்தில், பேக்வா எனுமிடத்தில் பிருத்தாக் என்ற பிரம்மன் கோயில் உள்ளது.
- இராஜ்குரூக் பகுதியில் வைபார் கிரி எனுமிடத்தில் பிரம்மன் கோயில் உள்ளது.
- பேக்வா மாவட்டத்தில், பிருத்தாக் எனுமிடத்தில் பிரம்மன் கோயில் உள்ளது.
- வசந்த காட் எனும் ஊரில் பிரம்மன் கோயில் உள்ளது.
- கோமக்தக் என்ற பகுதியில் காரம்லி எனுமிடத்தில் பிரம்மன் கோயில் உள்ளது.
- ஈரோடு மாவட்டத்தில் காவிரி ஆற்றின் கரையில் அமைந்துள்ள கொடுமுடி என்னும் ஊரில் உள்ள மகுடேஸ்வரர் கோவிலில் பிரம்மா கோயில் உள்ளது.
# பிரம்மன் கோயில்கள்

## வெளிநாட்டு பிரம்மன் கோயில்கள்

- பிரம்மன் கோயில், தாய்லாந்து
# பிரம்மன் கோயில்கள்

## ஆதார நூல்

- மேற்கு வங்கத்தை சார்ந்த பரசுராம் ராஜ் எழுதிய “பரம் ஹொதிஹி” எனும் நூல்
# திருக்குறள் நுண்பொருள்மாலை

**திருக்குறள் நுண்பொருள்மாலை** என்னும் நூல் 16 ஆம் நூற்றாண்டில் வாழ்ந்த காரி இரத்தினக் கவிராயர் என்பவரால் எழுதப்பட்ட உரைநூல் குறிப்பு. இது திருக்குறள் பரிமேலழகர் உரைக்குத் தரும் சிறப்பு விளக்கமாகத் திகழ்கிறது. இது தனி நூலாக வெளிவரவில்லை. எனினும், 'திருக்குறள் உரைவளம்' என்னும் நூலில் இவரது உரை இணைக்கப்பட்டுள்ளது.  
திருக்குறள் நுண்பொருள்மாலையில் காணப்படும் குறிப்புகளில் சில
- அவாய்நிலை, புணர்ச்சி விகாரம், எச்சம், அன்மொழித்தொகை முதலான இலக்கணப் பகுதிகளுக்கு இவர் விளக்கம் அளித்துள்ளார்.
- தோணி தரை தட்டிற்று என்பதைச் **'சில்லம் தட்டிற்று**<nowiki/>' என்கிறார்.
- திருக்குறள் அறத்துப்பால் உரையில் இவரது குறிப்புகள் மிகுதி.
# சாங்கோ அன்செயின்டு

இத்திரப்படம் மிகுந்த வரவேற்பினைப் பெற்றது. மேலும் ஐந்து அகாதமி விருதுகளுக்கு பரிந்துரை செய்யப்பட்டது. கிறிஸ்டாஃப் வால்ட்ஸ் தன் நடிப்பிற்காக பல விருதுகளைப் பெற்றார், சிறந்த துணை நடிகருக்கான அகாதமி விருது குறிப்பிடத்தக்கது. டேரண்டினோ சிறந்த திரை இயக்கத்திற்கான அகாதமி விருதினை வென்றார். இதே பகுப்பில் இது அவரது இரண்டாம் அகாதமி விருதாகும். முதல் அகாதமி விருது *பல்ப் ஃபிக்சன்*திரைப்பட திரை இயக்கத்திற்காக வாங்கினார். இத்திரைப்படம் $422 மில்லியன் வருவாயினை ஈட்டியது.  
1850களில் கதை அமைந்துள்ளது. விடுதலையடைந்த அடிமை(பாக்ஸ்) தன் மனைவியையினை அடிமையாளனிடமிருந்து மீட்க வால்ட்சுடன் சேர்ந்து போராடுகிறான்.
# திராவிட இயக்க இதழ்கள் – ஒரு பார்வை

திராவிட இயக்க இதழ்கள் - ஒரு பார்வை என்னும் நூலை திராவிட இயக்க ஆய்வாளரான க. திருநாவுக்கரசு எழுதியிருக்கிறார். இந்நூலில் உள்ள கட்டுரைகள் சங்கொலி இதழில் தொடராக வெளிவந்தவை. அக்கட்டுரைகளைத் தொகுத்து, திராவிட இயக்கத்தைச் சார்ந்த இளைஞர்களின் பயன் கருதி வெளியிடுவதாக இந்நூலின் வெளியீட்டு நோக்கம் பதிப்புரையில் எடுத்துரைக்கப்பட்டு இருக்கிறது.
# திராவிட இயக்க இதழ்கள் – ஒரு பார்வை

## பின்னணி

சென்னைப் பல்கலைக் கழகத்தின் தமிழ் இலக்கியத் துறை, உலகத் தமிழாராய்ச்சி நிறுவனம், டாக்டர் மா. இராசமாணிக்கனார் இதழியல் ஆய்வு மையம் ஆகிய மூன்று அமைப்புகளும் சில திராவிட இயக்க இதழ்களையும் இதழாளர்களையும் தேர்வு செய்து சென்னைப் பல்கலைக் கழகத்தில் இரண்டு கருத்தரங்குகளை நடத்தினர்.  
அவற்றுள் முதல் கருத்தரங்கம் 1998 பிப்ரவரி 6, 7 ஆம் நாள்களிலும் செப்டம்பர் 21, 22 ஆம் நாள்களிலும் நடைபெற்றது. இவ்விரு கருத்தரங்குகளிலும் 26 கட்டுரையாளர்கள் தத்தமது கருத்துரைகளை வழங்கினர். அக்கட்டுரைகளைப் பற்றி சங்கொலியில் க. திருநாவுக்கரசு திறனாய்வுக் கட்டுரைகள் எழுதினார். அவற்றின் தொகுப்பே இந்நூல் ஆகும்.
# திராவிட இயக்க இதழ்கள் – ஒரு பார்வை

## உள்ளடக்கம்

1. நுழையும் முன் . . .
1. திராவிட இயக்க இதழ்களின் பட்டியல்
1. முதல் கருத்தரங்கைப் பற்றிய திறனாய்வு
1. இரண்டாவது கருத்தரங்கைப் பற்றிய திறனாய்வு
# அக்னி தீர்த்தம்

**அக்னி தீர்த்தம்** இராமநாதபுரம் மாவட்டம், இராமேசுவரத்திலுள்ளது. இது இராமேஸ்வரம் இராமநாதசுவாமி கோயிலில் அமைந்துள்ள 23 தீர்த்தங்களுள் ஒன்றாகும். இந்த தீர்த்தத்தில் ஆண்டுதோறும் இலட்சக்கணக்கானோர் நீராடுகின்றனர்.
# அக்னி தீர்த்தம்

## உப புராணங்களில்

சேது புராணம், ஸ்கந்த புராணம் மற்றும் நாரத புராணங்களில் அக்னி தீர்த்தத்தை குறித்துள்ளது.
# அக்னி தீர்த்தம்

## அமைவிடம்

இராமநாதபுரத்திலிருந்து கிழக்கே 56 கி.மீ தொலைவிலும்,மதுரையிலிருந்து 168 கி.மீ தொலைவிலும் அமைந்துள்ளது. இராமேசுவரம் இராமநாத சுவாமி திருக்கோவிலின் நேர் கிழக்கே வங்காள விரிகுடா கடலினுள் அமைந்துள்ளது.
# அக்னி தீர்த்தம்

## வரலாறு

இராமேசுவரம் தீவின் தென் கோடியான தனுசுகோடியின் கிழக்கு கடற்கரைப் பகுதியே புராணங்களில் அக்னி தீர்த்தமாக் கூறப்பட்டுள்ளது.இங்கு பித்ரு தர்ப்பணம் செய்வது புண்ணியமாக கருதப்படுகிறது.இங்கிருந்து நீரை எடுத்து ஆதி சங்கரர் தற்போதுள்ள அக்னி தீர்த்தத்தில் பிரதிட்டை செய்தார்.
# அக்னி தீர்த்தம்

## இயற்கை எழில்

தனுசுகோடியின் கிழக்கே வங்காளவிரிகுடாவில் மூன்று பக்கம் கடலால் சூழ்ப்பட்டும் ஒரு புறம் நிலமாகவும் அமைந்துள்ளது.இந்த இடம் அமைந்துள்ள இடம் சதுப்பு நிலமாக உள்ளது.சில நேரங்களிள் கடல் அலை அதிகமாகும் பொழுது இந்த நிலப்பரப்பு நீருக்குள் மூழ்கி விடுகிறது.இங்கிருந்து இலங்கை மிக அருகில் உள்ளது.கழுத்தளவு நீரில் இறங்கி நடந்தே இலங்கை சென்று விடலாம் என்று நம்பப்படுகிறது.1964ல் இங்கு ஏற்பட்ட புயலுக்குப் பின் இந்த கடல் பகுதி ஆபத்து நிறைந்த கடல் பகுதியாக அறிவிக்கப்பட்டுள்ளது.
# திருச்செங்காட்டங்குடிப் புராணம்

திருச்செங்காட்டங்குடி என்னும் ஊரில் குடிகொண்டுள்ள சிவபெருமான் மீது பாடப்பட்ட புராணம் **திருச்செங்காட்டங்குடிப் புராணம்**. இது 16 ஆம் நூற்றாண்டில் வாழ்ந்த சைவ எல்லப்ப நாவலர் பாடிய 6 புராண நூல்களில் ஒன்று. 392 பாடல்களைப் கொண்ட இந்த நூல் 11 சருக்கங்களாகப் பாகுபடுத்தப்பட்டுள்ளது. செங்காட்டங்குடி சிறுத்தொண்டர் வாழ்ந்த ஊர்.  
நூலில் உள்ள பாடல் - எடுத்துக்காட்டு  
1
:மந்திரப்புரி செங்காடு சத்தியபுரி மலரோன்
:தந்திரப்புரி ஆத்தியின் வனம் தட மதம் கார்
:முத்து பாற்காபுரி சமுத்திரபுரி முடி சேயர்
:இந்திரன் மகிழ் கணபதீச்சரம் பேர் என்பாம்
2
:வாள் அற்றனர் அயில் அற்றனர் சிலை அற்றனர் வாகைத்
:தோள் அற்றனர் மார்பு அற்றனர் தொடை அற்றனர் போரின்
:கோள் அற்றனர் குடல் அற்றனர் இடை அற்றனர் கோடாத்
:தாள் அற்றனர்கை அற்றனர் மறுகண் வய வீரர்
# திருச்செந்தூர் அகவல்

திருச்செந்தூர் முருகனைப் பாட்டுடைத் தலைவனாக வைத்துப் பாடப்பட்ட நூல் **திருச்செந்தூர் அகவல்**. . இதனைப் பாடியவர் சிற்றம்பல நாடிகள் என வழங்குகின்றனர். இதில் உள்ள சொல்லாட்சி, நடை, கருத்தோட்டம் முதலானவை 14 ஆம் நூற்றாண்டில் வாழ்ந்த சிற்றம்பல நாடிகள் இதனைப் பாடினார் எனக் கொள்ள இடம் தரவில்லை. 16 ஆம் நூற்றாண்டினதாகக் கொள்ள வைக்கிறது.
# திருச்செந்தூர் அகவல்

#### நூல்

இந்த நூல் 426 அடிகள் கொண்ட ஆசிரியப்பாவால் ஆனது. 'முருகப் பெருமான் எனக்கு மெய்ஞ்ஞானம் புகட்டினார். உலகத்தீரே! நீங்களும் அவனை வழிபட்டுப் பெறுங்கள்' எனக் கூறுவதாக நூல் அமைந்துள்ளது. முதல் 24 அடிகள் அவனது திருவுருவ அழகைப் பாராட்டுகின்றன. மானுடச் சட்டை சாத்தி அருள் வழங்க வந்துள்ளான். 32 அறம் செய்க குண்டலி எழுப்பும் கொள்கை மும்மலமுடைய சகலன் நீ, உன் மலம் நீக்கி அருள மானுட வடிவில் வந்தோம் என முருகன் கூறுதல், - என்றெல்லாம் இந்த நூல் குறிப்பிட்டுச் செல்கிறது.  
பாடல் பகுதி - எடுத்துக்காட்டு
:ஓங்கும் பரைக்குள் உள் ஒளி ஆகித்
:தேங்கும் ஆனந்தச் செழுஞ்சுடர் கண்டேன்
:உள்ளொளிக்கு உவமை ஒன்றும் காணேன்
:விள்ளவும் தரமோ? மீ மிசை விளங்கித்
:தெளி படும் சுடரைச் சிவம் என்று உணர்ந்து
:கண்படு ஞானக் கண்ணினால் கண்டேன்
:பார்த்திடும் என்னைப் பசை அற விழுங்க
:ஆர்த்து அதில் வீழ்ந்து ஆனந்தம் ஆனேன்
:தன்னைத் தந்தான் என்னைக் கவர்ந்தான்
:பின்னைப் பெறும் ஓர் பேற்றையும் காணேன்
சாத்திரமும், தோத்திரமும்
:பத்தாம் திருமுறை திருமந்திரம் நூலுக்குப் பின்னர் வைராக்கிய சதகம், கலைஞான தீபம் முதலான நூல்கள் தோன்றிச் சாத்திரமும் தோத்திமும் கலந்த நூல்களாக விளங்கின. அவற்றிற்குப் பின்னர் இந்த நூலே சாத்திரமும் தோத்திரமும் கலந்து விளங்கும் நூல்.
# குகை நமசிவாயர்

**குகை நமசிவாயர்** 16-ஆம் நூற்றாண்டில் திருவண்ணாமலையில் வாழ்ந்த சித்தர்களில் ஒருவராவார். இவர் ஆந்திரத்தின் பகுதியில் பிறந்தவர், அண்ணாமலையாரின் அழைப்பினை ஏற்று திருவண்ணாமலைக்கு வந்தார். அங்குப் பல்வேறு அற்புதங்களை நிகழ்த்தினார். இவருடைய சீடர்களில் குரு நமச்சிவாயர் மற்றும் விருபாட்சித் தேவர் ஆகியோர் குறிப்பிடத்தக்கவர்கள்.  
இவர் அண்ணாமலையில் பல்வேறு இடங்களில் மாறி மாறி தங்கியதாகவும், இறுதியாக அண்ணாமலையாரே தன்னுடைய மலையில் ஒரு குகையில் தங்கிக் கொள்ளுமாறு கூறக் குகையில் தங்கியதால் குகை நமச்சிவாயர் என்று அழைக்கப்படுகிறார். இவருடைய ஜீவ சமாதி அண்ணாமலையில் உள்ளது.
# குகை நமசிவாயர்

## இளமையும் வாழ்வும்

நமச்சிவாயர், ஆந்திர மாநிலம் ஸ்ரீசைலம் எனும் பகுதியில் பிறந்தவராவார். இவர் லிங்காயதம் எனும் சைவ பரம்பரையில், கன்னடத்தினைத் தாய்மொழியாகக் கொண்டிருந்தார். நமச்சிவாயரின் கனவில் அண்ணாமலையார் வந்து தென்திசைக்கு வரும்படி கோரினார். இதனால் நமச்சிவாயர் தன் முந்நூறு சீடர்களுடன் தெற்கு நோக்கி வந்தார்.  
அவ்வாறு வரும் வழியில் திருமண வீட்டில் எரிந்த பொருளை மீட்டுதருதல், சிவனுக்குச் சூட்டிய மலர் மாலையைத் தன் கழுத்தில் விழும்படி செய்தல் போன்ற பல்வேறு அற்புதங்களைச் செய்து வந்தார்.
# குகை நமசிவாயர்

## திருவண்ணாமலைக்கு வருதல்

திருவண்ணாமலைக்குச் சீடர்களுடன் வந்த நமசிவாயர், அண்ணாமலையார் கோயிலிலுக்குள் சென்று அங்குள்ள அண்ணாமலையாரை வணங்காமல் இருந்தார். இதனைக் கண்டு சிவாக்கிர யோகி நமச்சிவாயரைப் பிரம்பால் அடித்தார். நமசிவாயர், சிவாக்கிர யோகியைத் தன் குருவாக ஏற்றுக் கொண்டு, அவரைக் காணும் பொழுதெல்லாம் அன்பை வெளிப்படுத்தினார்.  
திருவண்ணாமலையில் ஒரு குகையில் நமச்சிவாயர் தங்கினார். இதனால் நமச்சிவாயரைக் குகை நமச்சிவாயர் என்று மக்கள் அழைக்கத் தொடங்கினார்கள். தானும் தன் சீடர்களும் குளிக்க நான்கு குளங்களை நமச்சிவாயர் வெட்டினார். இதனைத் திருமுலைப்பால் தீர்த்தம், அருட்பால் தீர்த்தம், சங்கு தீர்த்தம், பாதத்தீர்த்தம் என்று அழைக்கிறார்கள்.  
திருவண்ணாமலையிலிருந்த ஓர் ஆல மரத்தில் ஊஞ்சல் கட்டி இவர் தவம் இருந்தார் எனச் சிலர் கூறுகின்றனர்.
# குகை நமசிவாயர்

## ஜீவ சமாதி

குகை நமச்சிவாயரின் அண்ணாமலையார் ஆலயத்தின் பின்புற கோபுரமான பேய் கோபுத்திற்கு அருகே, ஐந்து நிமிடத் தூரத்தில் மலையேறினால் குகை நமச்சிவாயரின் ஜீவ சமாதி ஆலயத்தினை அடையலாம்.
# குகை நமசிவாயர்

## சீடர்கள்

குகை நமச்சிவாயர் முந்நூறு சீடர்களைக் கொண்டிருந்ததாகக் கூறப்படுகிறது. இவர்களில் **விருபாட்சித் தேவர்** மற்றும் **குரு** **நமசிவாயர்** ஆகியோர் மிக முக்கியமானவர்களாவார்கள். இவர் தமது சீடரான குரு நமச்சிவாயருக்குப் பெயர் சூட்டித் தில்லையில் திருப்பணி செய்யுமாறு அனுப்பிவைத்தார்.
# வாழையிலைச் சோறு கறி

வாழையிலையில் சோறையும், பல்வேறு கறிகளையும் பரிமாறி உண்பது **வாழையிலைச் சோறு கறி** அல்லது **வாழையிலைச் சாப்பாடு** ஆகும். இது தென்னிந்திய, ஈழத்து முதன்மை உணவு வகைகளில் ஒன்றாகும். விருந்துகளின் போது இவ்வாறு சிறப்பாகப் பரிமாறாப்படும். வாழையிலை உணவை இடுவதற்குப் பயன்படுத்தப்படுகிறதே தவிர அது உண்ணப்படுவதில்லை.
# வாழையிலைச் சோறு கறி

## பொதுவாக வழங்கப்படும் கறிகள்

- பருப்புக் கறி
- வறை (கோவா, கரட், முருங்கை, பல வகை)
- கீரைக் கறி (பல வகை)
- குழம்பு (கத்தரி/வெண்டை/முருங்கை)
- பிரட்டல் (பயற்றங்காய், உருழைக்கிழங்கு)
- பால் கறி (பூசணி, மரவெள்ளி, பீட்ரூட், அவரை)
- மீன் கறி, இறைச்சிக் கறி
- பொரியல் (மிளகாய், வாழைக்காய்
- அப்பளம்
- ஊறுகாய்
- வடகம்
- இரசம்
- தயிர்
# வாழையிலைச் சோறு கறி

## வெளி நாடுகளில் பரவல்

தமிழர்களும், தென்னிந்தியர்களும் அதிகம் வாழும் மலேசியா, சிங்கப்பூர், கனடா, ஐக்கிய இராஜ்ஜியம், பிரான்சு போன்ற நாடுகளிலும் வாழையிலைச் சாப்பாடு தென்னிந்தியர்கள் அல்லாதவர்களிடமும் விரிவாகப் பரவி வருகிறது. மேற்குநாடுகளில் ஒப்பீட்டளவில் குறைந்த விலைக்கு பல் வகையான அதிக உணவு கிடைப்பதாலும் பலர் இதனை விரும்புகின்றனர்.
# திருச்செந்தூர் நாழிக்கிணறு

திருச்செந்தூர் நாழிக்கிணறு என்பது தமிழகத்திலுள்ள மிகவும் புண்ணியமான தீர்த்தம் ஆகும்.இது தூத்துக்குடி மாவட்டம் திருச்செந்தூரிலுள்ளது.இது திருச்செந்தூர் சுப்பிரமணியசுவாமி கோயிலில் அமைந்துள்ள தீர்த்தங்களுள் ஒன்றாகும்.இந்த தீர்த்தத்தில் ஆண்டுதோறும் இலட்சக்கணக்கானோர் நீராடுகின்றனர்.
# திருச்செந்தூர் நாழிக்கிணறு

## இருப்பிடம்

தூத்துக்குடியிலிருந்து தெற்கே 37 கி.மீ தொலைவிலும்,மதுரையிலிருந்து 180 கி.மீ தொலைவிலும் திருநெல்வேலியிலிருந்து 60 கி.மீ தொலைவிலும் அமைந்துள்ளது.திருச்செந்தூர் சுப்பிரமணியசுவாமி கோயிலில் தெற்கே வங்காள விரிகுடா கடற்கரையில் அமைந்துள்ளது.
# திருச்செந்தூர் நாழிக்கிணறு

## தோற்றக் கதை

சூரபதுமன் என்ற அசுரனை அழிப்பதற்காக முருகப்பெருமான் தன் படைகளுடன் திருச்செந்தூரில் முகாமிட்டு இருந்தார்.அப்பொழுது படைவீரர்களின் தாகத்தினை தீர்ப்பதற்காக தன் வேலினால் இந்த கிணற்றை உருவாக்கியதாக புராணங்கள் கூறுகின்றன்.
# திருச்செந்தூர் நாழிக்கிணறு

## சிறப்பு

இந்த தீர்த்தம் கடலுக்கு மிக அருகில் இருந்தாலும் இதன் நீர் இனிப்பு சுவை கொண்டுள்ளது.மேலும் இது அள்ள அள்ள குறையாத நீர்நிலையாகவும் திகழ்கிறது.
# திருச்செந்தூர் நாழிக்கிணறு

## அறிவியல் விளக்கம்

கடற்கரையின் நிலப்பரப்பிற்கு அடியிலுள்ள நீர் கடல் மண்ணிணால் வடிகட்டப்பட்டு உவர்ப்பு நீங்கி இனிப்பு சுவையுடன் உருவெடுக்கிறது.
# திருவருணைத் தனிவெண்பா

**திருவருணைத் தனிவெண்பா** என்றும் **தனிவெண்பாமாலை** என்றும் வழங்கப்படும் தமிழ் நூல் 16 ஆம் நூற்றாண்டில் வாழ்ந்த குகை நமச்சிவாயர் இயற்றிய நூல்களில் ஒன்று. அருணை என்பது அண்ணாமலை என்னும் திருவண்ணாமலை.
# திருவருணைத் தனிவெண்பா

## பாடல் - எடுத்துக்காட்டு

(பொருள் நோக்கில் சொற்பிரிப்பு செய்யப்பட்டுள்ளது.)  
1
:வீடு தரும் சோணகிரி வித்தகனார் சத்தியுடன்
:நீடு தேர் ஏறி அவர் நிற்கின்றார் - ஓடு
:வடம் பிடிக்க வாருங்கள் வந்தவர்க்கு முத்தி
:இடம் கிடைக்கும் பாருங்கள் இன்று.
இந்தப் பாடல் பிற்காலத்தில் பிள்ளைப் பெருமாள் ஐயங்கார் பாடிய பாடலோடு ஒப்புநோக்கத் தக்கது.  
2
:மானமிலி பொய்யன் மனங்கள் இலாத புத்தி
:ஈனன் இவன் என்றும் இகழாதே - ஞான
:உருவே அருணகிரி ஓம் நமசிவாய
:குருவே எனை ஆண்டு கொள்.
# அதியமான் தகடூர் பொருது வீழ்ந்த எழினி

**அதியமான் தகடூர் பொருது வீழ்ந்த எழினி** என்பவன் ஒரு சங்ககால அரசன். இவனை பற்றி ஆய்வாளர்களிடம் பல்வேறு பட்ட கருத்துகள் வழங்குகின்றன. சில ஆய்வாளர்கள் அதியமான் தகடூர் பொருது வீழ்ந்த எழினியும் அதியமான் பொகுட்டெழினியும் ஒருவர் என்பர். சிலர் அதியமான் தகடூர் பொருது வீழ்ந்த எழினி பொகுட்டெழினியின் தந்தையான அதியமான் நெடுமான் அஞ்சிக்கு முற்பட்டவன் என்றும் கூறுவர்.
# அதியமான் தகடூர் பொருது வீழ்ந்த எழினி

## அதியமான் நெடுமான் அஞ்சியின் தந்தை

பாட்டனின் பெயரையே பேரனுக்கும் வைக்கும் பழக்கம் தமிழருக்கு உண்டு என்பதால் *அதியமான் எழினியின் பேரனே அதியமான் பொகுட்டெழினி* என்பார் ஔவை துரைசாமி. இவர் கூறியுள்ள முறையின் படி பின்வருமாறு அதியமான் வம்சம் அமைகிறது.  
1. அதியமான் தகடூர் பொருது வீழ்ந்த எழினி
1. அதியமான் நெடுமான் அஞ்சி
1. அதியமான் பொகுட்டெழினி
# அதியமான் தகடூர் பொருது வீழ்ந்த எழினி

## தலையாலங்கானத்துச் செருவென்ற நெடுஞ்செழியனிடம் போரிட்ட எழினி

செழியன் தன்னிடம் தலையானங்கானத்தில் போரிட்ட எழுவரையும் அவர்களின் ஊரிற்கே விரட்டிச் சென்று போரிட்டு வென்றான் என்பது சங்கப்பாடல்கள் தரும் செய்தி. அந்த எழுவருள் எழினி என்பானும் ஒருவன். அதனால் அதியமான் தகடூர் பொருது வீழ்ந்த எழினியும் இந்த எழினியும் ஒருவனே என்று முடிக்க துணிவர் சில ஆய்வாளர்கள்.
# கள்ளர் வெட்டுத் திருவிழா

**கள்ளர் வெட்டுத் திருவிழா** என்பது தென்தமிழகத்தின் திருநெல்வேலி மற்றும் தூத்துக்குடி மாவட்டத்தின் புகழ் பெற்ற விழாவாகும். இந்த திருவிழாவைக் காண ஆண்டுதோறும் ஆயிரக்கணக்கில் தேரிக்குடியிருப்பு அருகேயுள்ள குதிரைமொழி கிராமத்திலுள்ள கற்குவேல் ஐயனார் கோவிலில் கூடுகிறார்கள். இந்தத் திருவிழாவானது தூத்துக்குடி மாவட்டம் குதிரைமொழியில், ஆண்டு தோறும் கார்த்திகை மாதம் முப்பதாவது நாள் நடைபெற்று வருகிறது. திருவிழா கார்த்திகை மாதம் முதல் நாள் தொடங்கி 28ம் நாள் திருநெல்வேலி பாளையங்கோட்டை இடையர் இனத்தைச் சேர்ந்த மாலையம்மன் ஐவராசா குடும்பத்தினா் நடத்தும் மாலையம்மன் ஐவராசா பூசையுடன் தொடங்கி கள்ளர் வெட்டு முடிந்த மறுநாள் திருநெல்வேலி தச்சநல்லுார் இடையர் இனத்தைச் சேர்ந்த முன்னடி பட்டறைதாரர் நடத்தும் படப்பூசையுடன் முடிவடைகிறது.
# கள்ளர் வெட்டுத் திருவிழா

## வரலாறு

பாண்டிய மன்னனிடம் கைகட்டி மனித உருவில் சேவகம் பார்த்தவர்தான் இந்த கற்குவேல் ஐயனார் என்கிறது புராணம். ஐயானாரின் ஆளுகைப் பகுதிக்குள் நுழைந்து பொருட்களைத் திருடிச் சென்ற திருடனான கள்வரை ஐயனாரின் படைத்தளபதியான வன்னியராஜா வெட்டும் நிகழ்ச்சிதான் கள்ளர்வெட்டு.  
வருடந்தோறும் அய்யனாருக்கு அருகில் கோயில் கொண்டுள்ள பேச்சியம்மனுக்கு திருவிழா எடுப்பது பூசாரிகளின் வழக்கம். ஒருநாள் திருவிழா நடத்தி முடித்துவிட்டு இரவானதும் பூசாரிகள் ஊருக்குள் திரும்பிவிட்டனர். இரவு நேரத்தில் பேச்சியம்மன் கோயிலுக்குள் புகுந்த கள்வன் ஒருவன், அங்கிருந்த பொருட்களை திருடிக்கொண்டு வெளியேறினான். கோயிலை விட்டு அவன் வெளியே வந்தவுடன் அவன் பார்வை இழந்தான். தட்டுத் தடுமாறினான்.  
அப்படியே மேற்கு நோக்கிச் சென்றான். அங்கே காவல் தெய்வமாக வீற்றிருந்த வன்னியராஜா கோபம் கொண்டு அவன் தலையைத் துண்டித்தார். ரத்தம் பீறிட மண்ணில் சாய்ந்தான் கள்வன். இந்தக் காட்சிகள் எல்லாம் ஊரில் தூங்கிக் கொண்டிருந்த பூசாரிகளின் கனவில் அப்படியே வந்தன. உடனே கிளம்பிச் சென்று பார்த்தனர். கள்வனின் தாயார் அய்யனிடம் முறையிட்டு அழுது கொண்டிருந்தாள். உடனே கருணை மிகுந்த அய்யன் கோயில் பூசாரியை அழைத்து, ‘தலை துண்டிக்கப்பட்ட கள்வன் மீது புனித நீரை தெளியுங்கள்... உயிர் பெறுவான்’ எனக்கூறி மறைகிறார். அதன்படியே உயிர் பெற்ற கள்வன் அய்யனின் திருவடியைச் சரணடைந்தான். அவர்கள் குடும்பத்தினரே வழிவழியாக இன்றும் கள்வன் சாமியாடியாக வருகிறார்கள்.  
இத்தெய்வத்தினை வள்ளியூர், தேனி, செய்துங்க்நல்லூர், வள்ளிவினை அகிய நான்கு ஊர்களில் வாழும் கோனார் சாதியினரும்: மாரநாட்டைச்சேர்ந்த கள்ளர் சாதியினரும். தேரிக்குடியிருப்பு, காயாமொழி, நாதன் கிணறு, வள்ளிவீனை;, சருப்பசாமிபுரம் ஆகிய ஜத்து ஊர்களில் வாழும் நாடார் சாதியின௫ம், கரிசான் விளை, தூயாமொழி ஊர்களில். வாழும் பறையர் சாதியினரும் இணைத்துப் வழிபட்டு -விழா-எடுத்துக் இந்நான்கு சாதியினரும் முன்னொரு காலத்தில் தேரிக்குடியிருப்பீலேயே குடியீருந்திருக்கின்றனர். காலமாறுபாட்டின் காரணமாகப் பல்வேறு குடும்பங்களாகப் பிரிந்து இன்று பல ஊர்களிலும் வாழ்ந்து வருகின்றனர்.
# கமலா நேரு

**கமலா நேரு** (ஆகஸ்ட் 1, 1899 - பிப்ரவரி 28, 1936) என்பவர், இந்திய விடுதலைப் போராட்ட வீரரும், இந்தியாவின் முதல் பிரதமருமான ஜவஹர்லால் நேருவின் மனைவியும், இந்தியாவின் முதல் பெண் பிரதமராக இருந்த இந்திரா காந்தியின் தாயாரும் ஆவார். இவர் மிகவும் உண்மையானவராகவும், தேசபக்தி மிக்கவராகவும், எளிதில் உணர்ச்சி வசப்படக் கூடியவராகவும் இருந்தார்.
# கமலா நேரு

## இளமைப்பருவம்

கமலா நேரு ஆகஸ்ட் 1, 1899 அன்று பிறந்தார். அவர் பழைய டில்லியில் காஷ்மீர் பிராமணக் குடும்பத்தைச் சேர்ந்தவர்.
# கமலா நேரு

## நண்பர்கள்

கமலா நேரு சிறிது காலம் சபர்மதி ஆசிரமத்தில் தங்கியிருந்த போது அவருக்கு கஸ்தூரிபாய் காந்தியுடனும் பிரபாவதி தேவியுடனும் நெருங்கிய நட்பு ஏற்பட்டது.
# கமலா நேரு

## இறப்பும் தாக்கமும்

பிப்ரவரி 28, 1936 அன்று கமலா நேரு காச நோய் பாதிப்பால் சுவிட்சர்லாந்திலுள்ள லாசன்னில் காலமானார். லாசக்னா இடுகாட்டில் இவரது உடல் தகனம் செய்யப்பட்டது.  
இவருக்கு நினைவு செலுத்தும் வகையில் கமலா நேரு கல்லூரி, கமலா நேரு பூங்கா, கமலா நேரு தொழில்நுட்ப கழகம்(சுல்தான்பூர்), கமலா நேரு மருத்துவமனை ஆகியவற்றுக்குப் பெயரிடப்பட்டுள்ளன.
# ஓம் தத் சத்

**ஓம் தத் சத்** என்பது ஒரு இந்து சமய மந்திரம் ஆகும். இம்மந்திரம் மூன்றுவிதமாக ஸத் சித் அனந்தமயமான பிரம்மத்தினுடைய பெயராக மொழியப்பட்டுள்ளது. *ஸத்* எனில் சத்தியம் அல்லது உண்மை, *ஸித்* எனில் மெய்யறிவு, *அனந்தம்* எனில் வரையறுக்கப்படாதது எனப் பொருள்படும்படியாக இறைவனை **சச்சிதானந்தம்** என்பர்.
# ஓம் தத் சத்

## ஓம்

ஓம் என்பது பிரணவ மந்திரம் ஆகும். வேள்வி, யக்ஞம், தானம், தவம் முதலிய செயல்களை, எப்பொழுதும் ‘ஓம்’ என்ற பரமாத்மாவின் திருப்பெயரை உச்சரித்துக் கொண்டே தொடங்கி, அச்செயலை முடிக்கும் போது *ஓம்* *தத்* *ஸத்* என்று கூறி முடிக்க வேண்டும். ‘ஓம்’ என்ற சொல்லை உச்சரிப்பதால் நாம் செய்யும் அனைத்து செயல்களில் ஏதேனும் செயற்குற்றங்கள் இருந்தால் அவைகள் நம்மை விட்டு அகல்கிறது.
# ஓம் தத் சத்

## தத்

நாம் செய்யும் செயல்களினால் உண்டாகும் பலன்களை விரும்பாது, யாகம், தானம், தவம், யக்ஞம், முதலிய செயல்கள், வீடுபேறுஅடைய விரும்புபவர்களால் ``தத்`` எனும் மந்திரத்தை சொல்லிய பிறகே கடைப்பிடிக்கப்படுகிறது. உலகியலில், பெயருடனோ உருவமுடனோ காணப்படும் எல்லாவற்றிற்கும் ஆதார அடிப்படையாக மெய்ப்பொருள் ஒன்று உளது என்பது, எல்லா உபநிடதங்களின் கூற்று. அது *பெயர்* *உருவம்* என்ற வரையறுப்புகளை மீறியது. அதனால் அதை *அது* (வடமொழியில் *தத்*) என்று மட்டுமே அல்லது ‘பிரம்மம்’ என்றே உபநிடதங்கள் குறிக்கின்றன.
# ஓம் தத் சத்

## சத்

*சத் (ஸத்)* எனில், *இருப்பது* என்ற பொருளிலும், *நல்லது* என்ற பொருளிலும் உச்சரிக்கப்படுகிறது. அவ்வாறே மங்களகரமான செயல்களிலும் `ஸத்` என்ற மந்திரம் பயன்படுத்தப்படுகிறது. யக்ஞத்திலும், தவத்திலும், தானத்திலும் நிலைத்த இருப்பை `ஸத்` எனப்படுகிறது. அதன் தொடர்பான செயல்களும் கூட `ஸத்` என்றே சொல்லப்படுகிறது.  
மாறுதலே இல்லாத முடிவான உண்மையை உறுதிப்படுத்த `ஸத்` என்பதை பரப்பிரம்மம் என்றும் கூறுவர். அங்கிங்காணாதபடி எங்கும் நிறைந்திருக்கும் இப்பரம்பொருள் ‘இருக்கிறது’ (ஸத்) என்பதைத்தவிர வேறு ஒன்றும் இல்லை. பிரம்மம் வெறுமனே இருக்கும்; அது பேசாது; பேசவொண்ணாதது; பார்க்காது, பார்க்கவொண்ணாதது; காரணிக்காதது, காரணத்தில் அடங்காதது; காரியம் செய்யாதது; காரியத்தினால் ஏற்படாதது. அந்த `ஸத்` முக்காலத்திலும் இருப்பதனால் அதை ‘இருப்பு’ என்று பொருள் கொண்ட ‘ஸத்’ என்ற ஒரே சொல்லால் வேதங்கள் சொல்கிறது. எனவே ‘ஸத்’ என்றால் நிலையான பிரம்மம் ஆகும்.
# கனவு மெய்ப்படும் (நூல்)

**கனவு மெய்ப்படும்** என்னும் நூலை எழுதியவர் சுகி. சிவம். பகவத் கீதையை பூர்வாங்கத் தகுதிகள் ஏதும் அற்றவரும் எளிமையாகப் புரிந்துகொள்ளும் நோக்கில் எழுதப்பட்ட பதினெட்டுக் கட்டுரைகளின் தொகுப்பே இந்நூல் ஆகும். இக்கட்டுரைகள் கல்கி இதழில் தொடராக வெளிவந்தவை.
# கனவு மெய்ப்படும் (நூல்)

## உள்ளடக்கம்

1. என்னுரை
1. பதிப்புரை
1. நல்லதை நோக்கி நடப்போம்
1. இருக்கிறோமா? வசிக்கிறோமா?
1. சுகராகம் மீட்டுவோம்
1. மனதில் உறுதி வேண்டும்
1. செயலில் வேண்டும் கவனம்!
1. அது என்ன ஸ்வதர்மம்?
1. செயலைச் செய் பலனில் பற்று வைக்காதே!
1. உயிருக்கும் உணவு தருவோம்
1. ஏஸி அறைபோல் இருப்போம்!
1. வாழ்க்கை ஒரு தவம்!
1. சிவப்பாய்த் தெரிந்த வெள்ளை மலர்கள்
1. ஞானம் கிடைக்கும் நல்ல இடம்
1. அறிவை டெபாஸிட் இழக்கச் செய்யும் அபாயக் கூட்டணி
1. எழுந்து நில், போராடு!
1. எது பொய்? எது மெய்?
1. பரம்பொருள் விடுகிற பம்பரம்!
1. ஒரே ஊர்; இரண்டு பாதைகள்!
1. வாழ்க்கையை ஜெயிக்கலாம் வாருங்கள்!
# மீளாக்கம் (உயிரியல்)

உயிரியலில் **மீளாக்கம்** அல்லது **மீளுருவாக்கம்** அல்லது **புத்துயிர்ப்பு** (*regeneration*) என்பது உயிர்கள் தமது பாதிக்கப்பட்ட அல்லது துண்டிக்கப்பட்ட உறுப்புகளைத் தாமாகப் புதுப்பித்துக் கொள்ளும் நிகழ்வு ஆகும். பாக்டீரியா முதல் மனிதர்கள் வரை மீளுருவாக்கும் திறன் உள்ளது. பொதுவாக மீளாக்கத்தில் பாதிக்கப்பட்ட திசுக்களுக்கு மட்டும் புதிய திசுக்கள் உருவாகி முழுமையற்ற உறுப்பாக உருவாகிறது. ஒரு சில உயிரினங்களில் மட்டும் முழுமையான உறுப்புகளாகவே வளர்கின்றன. தொடக்க நிலையில் டிஎன்ஏ தொகுப்பின் மூலக்கூறு செயல் முறைகளால் மீளாக்கம் நடுநிலைப்படுத்தப்படுகிறது.
# பலமுனை வரைவி

**பலமுனை வரைவி** கருவி (*polygraph*) என்பது பொய்யைக் கண்டுபிடிக்கும் கருவிகளில் (Lie Detector) ஒன்று என்று தவறாகக் குறிப்பிடப்படுவதாகும். இது போலி அறிவியலாக குறிப்பிடப்படுகிறது. பொய்யை கண்டறியும் கருவிகளில் உலகில் பெருமளவில் பயன்படுத்தப்படுவது பலமுனைவரைவி ஆகும். பாலிகிராப் கருவி எனும் இந்த பலமுனை வரைவு கருவியினை ஜோன் அகசுடசு லார்சன் என்பவர் 1921ஆம் ஆண்டில் கண்டுபிடித்தார். அப்போது லார்சன் பெகேர்லி காவல்துறைப் பணியகத்தில் பணிபுரிந்து கொண்டிருந்ததுடன் கலிபோர்னியா பல்கலைக்கழகத்தின் மருத்துவ பீட மாணவனாகவும் விளங்கினார். சில நாடுகளில் நேர்முகப்பரீட்சைகளிலும் குற்றவாளிகளை விசாரிக்கும் போதும் பொய் சொல்வதை கண்டுபிடிக்க பலமுனை வரைவி கருவி பயன்படுத்தப்படுகின்றது. பலமுனை வரைவியின் உணரிகள் உடலின் பாகங்களில் பொருத்தப்பட்டு இதயத் துடிப்பு, குருதியமுக்கம், தோலின் மின்கடத்துதிறன், சுவாச வீதம் போன்றவற்றை அளவிடுகின்றன. நேர்முகத்தேர்வுகளிலோ அல்லது விசாரணையின் போதோ விடையளிக்கும் நபர் பொய்யுரைக்கும் சந்தர்ப்பத்தில் மேற்கூறிய இதயத் துடிப்பு, குருதியமுக்கம், தோலின் மின்கடத்துதிறன், சுவாச வீதம் என்பன மாற்றமடையும். இதன் மூலமாக பலமுனை வரைவி பொய் கூறியமையை கண்டுபிடிக்கும் என்று கூறப்பட்டது.  
ஒரு குற்றத்தை நிகழ்த்தாத மனிதரும் கூட விசாரணையின்போது பதற்றமடைய வாய்ப்புள்ளதால், இதன் நம்பகத் தன்மைக் குறித்து கேள்வி எழுப்பப்படுகிறது.
# வலைவாசல்:தமிழிலக்கியம்/சிறப்புப் படம்

## 1

வலைவாசல்:தமிழிலக்கியம்/சிறப்புப் படம்/1
# வலைவாசல்:தமிழிலக்கியம்/சிறப்புப் படம்

## 2

வலைவாசல்:தமிழிலக்கியம்/சிறப்புப் படம்/2
# வலைவாசல்:தமிழிலக்கியம்/சிறப்புப் படம்

## 3

வலைவாசல்:தமிழிலக்கியம்/சிறப்புப் படம்/3
# வலைவாசல்:தமிழிலக்கியம்/சிறப்புப் படம்

## 4

வலைவாசல்:தமிழிலக்கியம்/சிறப்புப் படம்/4
# வலைவாசல்:தமிழிலக்கியம்/சிறப்புப் படம்

## 5

வலைவாசல்:தமிழிலக்கியம்/சிறப்புப் படம்/5
# வலைவாசல்:தமிழிலக்கியம்/சிறப்புப் படம்

## 6

வலைவாசல்:தமிழிலக்கியம்/சிறப்புப் படம்/6
# வலைவாசல்:தமிழிலக்கியம்/சிறப்புப் படம்

## 7

வலைவாசல்:தமிழிலக்கியம்/சிறப்புப் படம்/7
# இந்திய மருத்துவக் கழகம்

**இந்திய மருத்துவக் கழகம்** (*Medical Council of India*) என்பது இந்தியாவில் சீரான தரமிக்க மருத்துவக்கல்வியை வழங்குவதற்காக ஏற்படுத்தப்பட்ட அமைப்பாகும். இந்த அமைப்பு இந்தியாவில் மருத்துவக்கல்வியை ஒழுங்கு படுத்துதல்,மருத்துவப்பல்கலைகழகங்களுக்கு அங்கீகாரம் அளித்தல், மருத்துவ பட்டம் வழங்குதல், மருத்துவர்களுக்கு அங்கீகாரம் அளித்தல், மருத்துவ பணிகளை ஒழுங்கு படுத்துதல் முதலிய பணிகளை செய்து வருகிறது.
# இந்திய மருத்துவக் கழகம்

## வளர்ச்சி

இந்த அமைப்பானது மருத்துவக்கழக சட்டம் 1933ன் படி, 1934ல் நிறுவப்பட்ட தன்னாட்சி அதிகாரம் கொண்ட அமைப்பாகும். இந்த அமைப்பானது மருத்துவக்கழக சட்டம் 1956ன் படி, மறுவரையரை செய்யப்பட்டது.  
இந்திய மருத்துவ கழகத்தினை, தேசிய மருத்துவ ஆணையமாக மாற்ற நிதி ஆயோக் பரிந்துரைத்துள்ளது. இந்த முடிவு பெரும்பாலான மாநிலங்களால் அங்கீகரிக்கப்பட்டது மற்றும் பிரதம மந்திரி தேசிய மருத்துவ ஆணைய மசோதாவின் ஒப்புதலுக்குப் பிறகு பாராளுமன்றத்தால் நிறைவேற்றப்பட்டது. ஆகத்து 8, 2019 அன்று இந்தியக் குடியரசுத் தலைவரால் அங்கீகரிக்கப்பட்டது.  
2020ஆம் ஆண்டு செப்டம்பர் மாதம் தேசிய மருத்துவ ஆணையம் உருவானவுடன், இந்திய மருத்துவக் கழகம் தானாகவே கலைக்கப்பட்டது. கிட்டத்தட்ட 63 ஆண்டுகால இந்திய மருத்துவ கழக சட்டம் ரத்து செய்யப்பட்டது.
# இந்திய மருத்துவக் கழகம்

## முக்கியப்பணிகள்

- தரமிக்க மருத்துவ இளநிலை படிப்புகளை வழங்குதல்
- தரமிக்க மருத்துவ முதுநிலை படிப்புகளை வழங்குதல்
- இந்தியாவிலுள்ள மருத்துவ பல்கலைகழகங்கள் வழங்கும் பட்டங்களின் தரத்தினை உறுதிப்படுத்துதல்
- அயல்நாட்டிலுள்ள மருத்துவ பல்கலைகழகங்கள் வழங்கும் பட்டங்களின் தரத்தினை உறுதிப்படுத்துதல்
- மருத்துவ கல்லூரிகளுக்கு அங்கீகாரம் அளித்தல்
- மருத்துவ சேவையில் ஈடுபட அனுமதி அளித்தல்
- அங்கீகரிக்கப்பட்ட மருத்துவர்களின் பட்டியலை நிர்வகித்தல்
# திருநரையூர் விநாயகர் திரு இரட்டைமணிமாலை

**திருநரையூர் விநாயகர் திரு இரட்டைமணிமாலை** என்னும் நூல் நம்பியாண்டார் நம்பி பாடிய 10 சிற்றிலக்கிய நூல்களில் ஒன்று. நூல் தோன்றிய காலம் 11 ஆம் நூற்றாண்டு. நூலாசிரியர் நம்பி திருநரையூரில் பிறந்தவர். தனக்கு அருள் பாலித்தவர் என்று அவ்வூர் விநாயகப் பெருமான் மீது இரட்டைமணிமாலை பாடினார்.  
வீரணக்குடி பெண் ஒருத்தி தவம் செய்து விநாயகப் பெருமானுக்குத் தங்கையாகவும், முருகனுக்கு அக்காவாகவும் பிறந்தாள் என்னும் புதிய செய்தி ஒன்று இந்த நூலில் குறிப்பிடப்பட்டுள்ளது. இதனைக் குறிப்பிடும் பாடல்.
:நாரணன் முன் பணிந்து ஏத்த நின்று எல்லை நடாவிய அத்
:தேர் அணவும் திரு நரையூர் மன்னும் சிவன் மகளே
:காரணனே, எம் கணபதியே, நல் கரி வதனா
:ஆரண நுண் பொருளே என்பவர்க்கு இல்லை அல்லல்களே
இந்த நூலிலுள்ள வெண்பாப் பாடல் ஒன்று - எடுத்துக்காட்டு
:மருப்பை ஒரு கை கொண்டு நரையூர் மன்னும்
:பொருப்பை அடி போற்றத் துணிந்தால் - நெருப்பை
:அருந்த எண்ணுகின்ற எறும்பு அன்றே, அவரை
:வருந்த எண்ணுகின்ற மலம்.
# மனித எலும்புக்கூடு

மனிதர்கள் 270க்கும் கூடுதலான எலும்புகளுடன் பிறக்கிறார்கள்; சில நீளவாக்கில் இணைந்து தூக்கவெலும்புக்கூடு பிணைந்த அச்செலும்புக்கூடு உருவாகின்றன. ஓர் முதிய மனித உடலில் 206 எலும்புகள் உள்ளன.
# மனித எலும்புக்கூடு

## அச்சு எலும்புக்கூடு

முள்ளந்தண்டு நிரல் (26), விலாக்கூடு (12 சோடி விலா எலும்புகளும் மார்பெலும்பும்), மற்றும் மண்டையோடு (22 எலும்புகளும் 7 இணைந்த எலும்புகளும்) ஆகியவை கொண்டு அச்சு எலும்புக்கூடு (80 எலும்புகள்) அமைகிறது. மனிதர்கள் நேராக இருக்கச்செலும்புக்கூடு வழி செய்கிறது. முள்ளந்தண்டில் உள்ள எலும்புகள் பல மூட்டிணைப்புத் தசைநார்களால் வலுப்படுத்தப்பட்டுள்ளன. முதுகெலும்பு நிமிர்த்தித் தசைகளும் சமநிலை பேசவும் நேராக நிற்கவும் துணை புரிகின்றன.
# மனித எலும்புக்கூடு

## தூக்கவெலும்புக் கூடு

தூக்கவெலும்புக்கூடு *மார்பு வளையம்* (4 எலும்புகள்), *புயம்/முன்புயம்* (6 எலும்புகள்), *கைகள்* (54 எலும்புகள்),*இடுப்பெலும்பு* (2 எலும்புகள்), *தொடையும் காலும்* (8 எலும்புகள்), *கால்கள் மற்றும் கணுக்கால்கள்* (52 எலும்புகள்) இவற்றைக் கொண்ட 126 என்புத்தொகுதியாகும். அச்செலும்புக் கூட்டைப் போல தூக்கவெலும்புக் கூட்டு எலும்புகள் ஒன்றாக பிணைக்கப்படவில்லை; இது அச்செலும்புக்கூடு நகர்வதற்கும் (கீழ் அங்கங்கள்) சூழ்ந்துள்ள பொருட்களை கையாளவும் (மேல் அங்கங்கள்) துணை செய்கின்றது. இந்த என்புத் தொகுதி மனிதரின் நடமாட்டத்திற்கு வழி செய்வதுடன் பொருட்களை கையாளவும் செரித்தல், கழுவகற்றல் மற்றும் இனப்பெருக்கத்திற்கான உறுப்புக்களைக் காக்கவும் துணை நிற்கிறது.
# மனித எலும்புக்கூடு

## என்புத் தொகுதியின் செயல்பாடுகள்

எலும்புக்கூடு கீழ்காணும் ஆறு முதன்மை செயற்பாடுகளை ஆற்றுகின்றது.
# மனித எலும்புக்கூடு

## என்புத் தொகுதியின் செயல்பாடுகள்

### ஆதரவு

எலும்புக்கூடு உடலுக்கு ஆதரவளிக்கும் சட்டகத்தை அளிக்கிறது; உடலுக்கு ஓர் வடிவத்தையும் தருகிறது. இடுப்புக்கூடு, தொடர்புடைய தசைநார்கள் மற்றும் தசைகளுடன், இடுப்பு வளைய கட்டமைப்பிற்கு உதவுகிறது. விலாக்கூடு, விலாக்கசியிழையம், விலா எலும்புத்தசைகள் இன்றி நுரையீரல் அமையவே இயலாது.
# மனித எலும்புக்கூடு

## என்புத் தொகுதியின் செயல்பாடுகள்

### இயக்கம்

எலும்புகளுக்கிடையேயான மூட்டுகள் நகர்வையும் அசைவையும் இயலுமாறு செய்கின்றன. சில மிகக் கூடுதலான இயக்கத்திற்கும் சில குறைந்தளவிலான இயக்கத்திற்கும் வழி செய்கின்றன. காட்டாக, கழுத்திலுள்ள சுழற்சித்தான மூட்டை விட தோளிலுள்ள பந்துக்குழி மூட்டு கூடுதலான இயக்கத்தை ஏதுவாக்குகிறது. எலும்புக்கூட்டின் பல்வேறு இடங்களில் பிணைக்கப்பட்டுள்ள எலும்புத்தசைகள் இந்த இயக்கத்திற்கு காரணமாகின்றன. எலும்புகள், மூட்டுகள், தசைநார்கள் என்ற மூன்றும் நரம்பியல் தொகுதியால் ஒருங்கிணைக்கப்பட்டு முதன்மை இயக்கச்செயலிகளாக விளங்குகின்றன.
# மனித எலும்புக்கூடு

## என்புத் தொகுதியின் செயல்பாடுகள்

### பாதுகாப்பு

எலும்புக்கூடு உடலின் பல இன்றியமையா உள்ளுறுப்புக்களுக்கு பாதுகாப்பாக உள்ளது:
- மனித மண்டையோடு மனித மூளை, விழிகள், செவிகள் (நடுப்புற,உட்புறப் பகுதிகள்) ஆகியவற்றிற்கு பாதுகாப்பாக உள்ளது.
- முள்ளந்தண்டு நிரல் முள்ளந்தண்டு வடத்தைக் காக்கிறது.
- விலாக்கூடு, முதுகுத்தண்டு, மற்றும் மனித மார்பெலும்பு ஆகியன நுரையீரல்கள், இதயம் மற்றும் முதன்மை குருதிக் குழல்களை காக்கின்றன.
- காறை எலும்பு மற்றும் தோள்பட்டை எலும்புகள் தோள்பகுதிக்குப் பாதுகாப்புத் தருகின்றன.
- புடைதாங்கி மற்றும் முதுகுத்தண்டு சமிப்பாட்டுத்தொகுதி, சிறுநீர்/இனப்பெருக்கத்தொகுதி அவயங்களையும் இடுப்பையும் காக்கின்றன.
- முழங்காற்சில்லும் முழங்கை எலும்பும் முறையே முழங்காலுக்கும் முழங்கைக்கும் பாதுகாப்பு வழங்குகின்றன.
- மணிக்கட்டு எலும்புகளும் கணுக்கால் எலும்புகளும் முறையே மணிக்கட்டையும் கணுக்காலையும் காக்கின்றன.
# மனித எலும்புக்கூடு

## என்புத் தொகுதியின் செயல்பாடுகள்

### குருதிக் கலம் தயாரித்தல்

எலும்புக்கூட்டில்தான் குருதியாக்கம் நடைபெறுகிறது. எலும்பு மச்சைகளில் குருதிக் கலங்கள் உருவாகின்றன.
# மனித எலும்புக்கூடு

## என்புத் தொகுதியின் செயல்பாடுகள்

### சேமிப்பகம்

எலும்புக்கூட்டுச் சட்டகம் கால்சியத்தை சேமிக்கக்கூடியதாகையால் சுண்ணக வளர்சிதை மாற்றத்தில் பங்கேற்கிறது. எலும்பு மச்சையில் இரும்பு சேமிக்கக்கூடியதாகையால் இரும்பு வளர்சிதை மாற்றத்தில் பங்கேற்கிறது. இருப்பினும், எலும்புகள் முழுமையாக கால்சியத்தினால் ஆனவை அன்று; கொன்ட்ராய்ட்டின் சல்பேட்டும் ஹைட்ரோக்சிலபாடைட்டும் சேர்ந்த கலவையாகும்.
# மனித எலும்புக்கூடு

## என்புத் தொகுதியின் செயல்பாடுகள்

### அகஞ்சுரப்பி கட்டுப்பாடு

எலும்புக் கலங்கள் *ஓஸ்டோகால்சின்* என்ற இயக்கநீரை சுரக்கின்றன; இது இரத்தச் சர்க்கரை (குளுக்கோசு) மற்றும் கொழுப்பு படிதல் கட்டுப்பாட்டில் பங்கேற்கிறது. ஓஸ்டோகால்சின் இன்சுலின் சுரத்தலையும் இன்சுலின் உணர்திறனையும் கூட்டுவதோடு இன்சுலின் தயாரிக்கின்ற பீட்டா கலங்களின் எண்ணிக்கையையும் மேலோங்கச் செய்கிறது; கொழுப்பு சேமித்தலைக் குறைக்கிறது.
# மனித எலும்புக்கூடு

## பாலின ஈருருவுடைமை

ஆணின் எலும்புக்கூட்டிற்கும் பெண்ணின் எலும்புக்கூட்டிற்கும் பல வேற்றுமைகள் உள்ளன. மிகவும் முக்கிய வேறுபாடு இடுப்புக்குழியில் உள்ளது. குழந்தை பிறப்புச் செயல்பாடுகளின் சிறப்புத் தன்மைகளுக்காக பெண்ணின் இடுப்புக்குழி தட்டையாகவும் கூடுதல் வளைவாகவும் குழந்தையின் தலை வெளிவருமாறு பெரிதாகவும் உள்ளது. ஆணின் இடுப்புக்குழி 90 பாகைகள் அல்லது அதற்கு குறைவாக இருக்கையில் பெண்ணினுடையது 100 பாகைக்களுக்கும் கூடுதலாக உள்ளது. பெண்ணின் காக்சியம் (வால் எலும்பு கீழ்ப்புறம் நோக்கி இருக்க ஆணின் காக்சியம் வெளிப்புறம் நோக்கி உள்ளது. இதுவும் குழந்தை பிறப்பின்போது கூடுதல் இடமளிக்குமாறு ஏற்பட்டுள்ளது. ஆண்களின் அவயங்களும் விரல்களும் நீளமானதாகவும் தடித்துமிருக்க பெண்களின் விலாக்கூடு குறுகியும், பற்கள் சிறியதாகவும், தாடையெலும்புகள் குறுகிய கோணத்திலும் உள்ளன. பெண்களின் முகக்கூறுகளும் ஆண்களுடையதைவிட வேறுபாட்டுடன் உள்ளன. பெண்களின் தோள்கள் மேலும் வளைவாக உள்ளன.
# மனித எலும்புக்கூடு

## கோளாறுகள்

பல எலும்புக்கூட்டுக் கோளாறுகள் உள்ளன. இவற்றில் முக்கியமான ஒன்றாக எலும்புப்புரை கோளாறு உள்ளது. மற்றொரு பரவலான கோளாறாக ஸ்கோலியோசிஸ் என்ற முதுகுத்தண்டு வளைவுக் கோளாறு உள்ளது. ஓர் எக்சு கதிர் ஒளிப்படத்தில் காணும்போது ஆங்கில "C" அல்லது "S" எழுத்துரு போன்று முள்ளந்தண்டு நிரல் வளைந்திருப்பதைக் காணலாம். இது பொதுவாக வளரிளமைப் பருவத்தில், பெரும்பாலும் பெண்களிடத்தில், காண்கிறது.
# மனித எலும்புக்கூடு

## இதனையும் காண்க

- :
- [[எலும்பு
- முள்ளந்தண்டு நிரல்
- மனித எலும்புகளின் பட்டியல்
# அச்செலும்புக்கூடு

**அச்செலும்புக் கூடு ** (*Axial skeleton*) மனித உடலின் மத்திய அச்சில் உள்ள 80 எலும்புகளாகும். இதனை ஆறு பாகங்களாகப் பிரிக்கலாம்; மனித மண்டையோடு, மத்திய செவியில் உள்ள நுண்ணத்திகள், தொண்டை எலும்பு, விலாக்கூடு, மார்பெலும்பு மற்றும் முள்ளந்தண்டு நிரல். அச்செலும்புக்கூடும் தூக்கவெலும்புக்கூடும் இணைந்து முழுமையான எலும்புக்கூடாக அமைகின்றன.
# அச்செலும்புக்கூடு

## இதனையும் காண்க

- தூக்கவெலும்புக்கூடு
# தூக்கவெலும்புக்கூடு

**தூக்கவெலும்புக் கூடு** (*appendicular skeleton*) மனித உடலில் 126 எலும்புகளைக் கொண்டதாகும். இதனை ஆங்கிலத்தில் பிற்சேர்க்கை எனப்பொருள்படும் அப்பென்டிகுலர் எலும்புத் தொகுதியாக குறிக்கின்றனர். ஓர் பெரிய தொகுதியுடன் இணையும் அங்கமாக தூக்கவெலும்புக்கூடு உள்ளது. இது அச்செலும்புக்கூடு நகர்வதற்கும் (கீழ் அங்கங்கள்) சூழ்ந்துள்ள பொருட்களை கையாளவும் (மேல் அங்கங்கள்) துணை செய்கின்றது.  
தூக்கவெலும்புத் தொகுதி குருத்தெலும்புகளிலிருந்து குறுத்தெலும்பக அத்தியாக்கம் என்ற செயல்முறையில் உருவாகின்றன.  
தூக்கவெலும்புத் தொகுதியை ஆறு முதன்மை மண்டலங்களாகப் பிரிக்கலாம்:  
1) மார்பு வளையம் (4 எலும்புகள்) - இடது, வலது காறை எலும்புகள் (2) மற்றும் தோள்பட்டை எலும்பு (2).  
2) புயம்/முன்புயம் (6 எலும்புகள்) - இடது, வலது புயவெலும்பு(2) (புயம்), முழங்கை எலும்பு (2) மற்றும் முன்னங்கை எலும்பு (2) (முன்புயம்).  
3) கைகள் (54 எலும்புகள்) - இடது, வலது மணிக்கட்டு எலும்புகள் (16) (மணிக்கட்டு), அனுமணிக்கட்டு எலும்புகள் (10), கீழ் விரல் எலும்புகள் (10), நடு விரல் எலும்புகள் (8), வெளி விரல் எலும்புகள் (10).  
4) இடுப்பெலும்பு (2 எலும்புகள்) - இடது, வலது இடுப்பெலும்பு (2) (புடைதாங்கி).  
5) தொடையும் காலும் (8 எலும்புகள்) - தொடையெலும்பு (2) (தொடை), கீழ்க்கால் உள்ளெலும்பு (2), முழங்காற்சில்லு (2) (முழங்கால்), மற்றும் கீழ்க்கால் வெளியெலும்பு (2) (கால்).  
6) காலடி மற்றும் கணுக்கால் (52 எலும்புகள்) - கணுக்கால் எலும்பு (14) (கணுக்கால்), அனுகணுக்கால் எலும்புகள் (10), கீழ் விரல் எலும்புகள் (10), நடு விரல் எலும்புகள் (8), வெளி விரல் எலும்புகள் (10).  
உடற்கூற்றியல் வேறுபாடுகளால் எலும்புக்கூட்டில் பல கூடுதல் எலும்புகள் இருக்கக்கூடிய வாய்ப்புள்ளது என்பதைக் கவனத்தில் கொள்ள வேண்டும். தூக்கவெலும்புக் கூட்டின் 126 எலும்புகளும் அச்செலும்புக் கூட்டின் 80 எலும்புகளும் இணைந்து மனித எலும்புக்கூட்டில் 206 எலும்புகள் உள்ளன. அச்செலும்புக் கூட்டைப் போல தூக்கவெலும்புக் கூட்டு எலும்புகள் ஒன்றாக பிணைக்கப்படவில்லை; இதனால் இந்த எலும்புகளை நகர்வுகளுக்கு கையாள்வது எளிதாக உள்ளது.
# தூக்கவெலும்புக்கூடு

## இதனையும் காண்க

- அச்செலும்புக்கூடு
# கூனாண்டியூர்

**கூனாண்டியூர்** என்பது ஓர் ஊராட்சி. இது சேலம் மாவட்டம் மேட்டூர் அருகே சுமார் 20 கி.மீ. தொலைவில் அமைந்துள்ளது.  
மேலும், மேச்சேரியில் இருந்து சுமார் 11 கி.மீ. தொலைவில் அமைந்துள்ளது. இந்த கிராமம் இரண்டு பக்கம் (மேட்டூர் அணை நீர் தேக்க) நீராலும், இரண்டு பக்கம் மலையாலும் சூழப்பட்டுள்ளது. மேலும் இயற்கை அழகு நிரம்பப்பட்டுள்ளது. காவிரி நீர் ஒகேனக்கல் நீர் வீழ்ச்சியில் இருந்து மேட்டூர் அணையில் கலக்கும் இடம் கூனாண்டியூர். இது சேலம் மாவட்டத்தின் கடைக்கோடி ஊராட்சி. இங்கு மீன் பிடித்தல் முக்கிய தொழில் ஆகும். கூனாண்டியூர் தொழில் வளர்ச்சிக்கு முக்கிய காரணம் மேட்டூர் அணை மீன்.
# இணைப்புகள்

கூனாண்டியூர்
# வில்மா ருடோல்ஃப்

**வில்மா க்லோடியன் ருடோல்ஃப்** (*Wilma Glodean Rudolph*, 23 சூன் 1940 - 12 நவம்பர் 1994) ஒரு அமெரிக்க தடகள வீராங்கனை ஆவார். 1960ஆம் ஆண்டின் உலகத்தின் வேகமான பெண்ணாக கருதப்பட்டார். இவர் 1956, 1960 ஆம் ஆண்டுகளில் நிகழ்ந்த ஒலிம்பிக் போட்டிகளில் போட்டியிட்டார். 1960 ரோம் நகரில் நிகழ்ந்த கோடைக்கால ஒலிம்பிக்கில் ஓட்டப் பந்தயத்தில் 3 தங்கப் பதக்கத்தை வென்றார். இவரை *கருப்பு முத்து* என்றழைத்தனர்.
# வில்மா ருடோல்ஃப்

## வாழ்க்கைக் குறிப்பு

வில்மா ருடோல்ஃப் ஒரு குறைமாதக் குழந்தையாக 22 பிள்ளைகளில் 20ஆவதாகப் பிறந்தார். இவர் தந்தை எட் ஒரு ரயில்வே போர்ட்டர். தாய் பிலான்ஷ். தம் 4ஆம் வயதில் இளம்பிள்ளை வாத நோயால் பாதிக்கப்பட்டார். தன் 9ஆம் வயது வரை தனது இடது காலில் பிரேஸ் அணிந்திருந்தார். பின்பு ஆர்த்தோபீடியாட்ரிக் காலணியை இரு ஆன்டுகள் அணிந்திருந்தார். 12ஆம் வயதில் ஸ்கார்லெட் காய்ச்சலால் பாதிக்கப்பட்டார். நிறவெறி அமெரிக்காவில் அப்போது அதிகமால இருந்ததால் இவருக்கு மருத்துவ வசதி கிடைக்கவில்லை. அதன் பின் இவரது கறுப்பின சமூகத்தினர் கடைபிடிக்கும் சிகிச்சை முறைகளை கையாண்டார். கால்களில் வெந்நீர் ஊற்றி உடற்பிடிப்பு செய்யும் முறையை தொடர்ந்து செய்துவந்து பிற்காலத்தில் ஒலிப்பிக் தங்கம் வெல்லுமளவு குணமடைந்தார். இவரது அக்கா கூடைப்பந்து அணியில் வீராங்கனை ஆவார். வில்மாவும் விளையாட விரும்பினார். இவர் டென்னசி பல்கலைக்கழகத்தில் சேர்ந்தார். எட் டெம்பிள் என்பவர் இவரது பயிற்சியாளராக இருந்தார்.
# வில்மா ருடோல்ஃப்

## ஒலிம்பிக் சாதனைகள்

1956ஆம் ஆண்டில் மெல்பேர்ன் ஒலிம்பிக் விளையாட்டில் 4*100 மீட்டர் ரிலே போட்டியில் வெண்கலப் பதக்கம் வென்றார். 1960 கோடைக்கால ரோம் லிம்பிக்கில் இவர் 100 மீட்டர், 200 மீட்டர், 400 மீட்டர் ரிலே என மூன்று தங்கப் பதக்கங்களை வென்றார். வில்மா 100 மீட்டர் ஓட்டப் பந்தயத்தில் 11 விநாடியில் ஓடினார். 200 மீட்டர் ஓட்டப் பந்தயத்தில் 23.2 விநாடியில் வென்று ஒரு புதிய சாதனையை உருவாக்கினார். இந்த வெற்றிக்குப் பின் இவரை *வரலாற்றில் வேகமான பெண்* என்று உலகமே போற்றினர்.  
கடைசியில் 11 செப்டம்பர் 1960 இல் மார்தா ஹட்சன், லூசின்டா வில்லியம்ஸ் மற்றும் பார்பரா ஜோன்ஸ் குழுவினருடன் இணைந்து 400 மீட்டர் ரெலேயில் 44.5 நொடியில் ஓடி உலக சாதனையை படைத்தார். அவர் சிறுவயதில் பயின்ற பள்ளியிலே ஆசிரியராக பணிபுரிந்தார்.
# வில்மா ருடோல்ஃப்

## விருதுகளும் நன்மதிப்பும்

1960ஆம் ஆண்டில் *யுனைடெட் பிரெஸ் அத்லெட் ஆஃப் தி இயர்* என்ற விருதும், ஜேம்ஸ் ஈ.சுல்லிவன் விருதும் பெற்றார்.
அவர் 1973 இல் ஆஃப் ஃபேம் நேஷனல் பிளாக் விளையாட்டு மற்றும் பொழுதுபோக்கு ஹால் வாக்களித்தனர். அவர், 1993 ஆம் ஆண்டு தேசிய விளையாட்டு விருது, மற்றும் 1994 இல் ஆஃப் ஃபேம் தேசிய மகளிர் ஹால் சேர்த்துக்கொள்ளப்பட்டார்.
1994 இல், சிவப்பு நதி (Lynnwood-Tarpley) கிராஃப்ட் தெரு சந்திப்பில் அருகே பாலம் என்று CLARKSVILLE உள்ள மாநிலங்களுக்கு இடையிலான 24 வெளியேறவும் 4 இடையே CLARKSVILLE, டென்னசி அமெரிக்க பாதை 79 பகுதி வில்மா ருடால்ப் புகழ என்று பெயர் மாற்றம் செய்யப்பட்டது.
# வில்மா ருடோல்ஃப்

## தொழில் மற்றும் குடும்பம்

1963ஆம் ஆண்டில் டென்னசி மாநிலப் பல்கலைக்கழகத்தில் புலமைப்பரிசில் பெற்று இளநிலை பட்டத்தை முடித்தார். காப் தொடக்கப் பள்ளியில் ஆசிரியராக பணிபுரிந்தார். 1963ஆம் ஆண்டில் ராபர்ட் எல்ட்ரிஜ் என்பவரை மணந்தார். இவரது பிள்ளைகள்: யோலான்டா (1958), ஜுவான்னா (1964), ராபர்ட் (1965), சர்ரி (1971). பின்பு இருவரும் விவாகரத்து செய்துக்கொண்டனர்.
# வில்மா ருடோல்ஃப்

## இறப்பு

சூலை 1994 இல் வில்மாவின் தாயார் இறந்த பிறகு இவர் மூளைக்கட்டியினால் பாதிக்கப்பட்டார். 12 நவம்பர் 1994யில் 54ஆம் வயதில் தொண்டைப் புற்றுநோயால் காலமானார்.1997 ஆம் ஆண்டு, டென்னஸி ஆளுநர் டான் சன்ட்குவிஸ்ட் சூன் 23 "வில்மா ருடால்ப் தினம்" என்று அழைக்கப்படும் என்று அறிவித்தார்.
# நீர்மநிலை உலோகம்

**நீர்மநிலை தனிமங்கள்** (*liquid elements*) அறை வெப்பநிலையிலும் அதனை அடுத்த வெப்பநிலையிலும் நீர்மநிலையில் உள்ள உலோகங்கள் ஆகும். பொதுவாக பெரும்பாலான உலோகங்கள் அறைவெப்பநிலையில் திண்ம நிலையிலேயே காணப்படுகின்றன. விதிவிலக்காக சில தனிமங்கள் அறைவெப்ப நிலையில் நீர்மநிலையில் உள்ளன. அவையாவன,  
- 31காலியம்70. சாம்பல் நிறம்-உருகு வெப்பநிலை 303.46K
- 35புரோமின்80.அரிக்கும் நெடி உள்ளது.வெளிர் சிவப்பு.-உ.வெ.நி. 265.9K
- 80பாதரசம்200.59. நச்சுத் தன்மையுடையது.வெள்ளிபோல் பளபளப்பானது. உ.வெ. நி. 234.32K
- 87பிரான்சியம்223.கதிரியக்கமுடைய அதிக செயல்திறனுடையதுஉ.வெ.நி.300K
- 37ருபிடியம்85.5. மென்மையான வெள்ளி போன்றது.உ.வெ.நி. 312.46K
- 55சீசியம்133. நீருடன் விரைந்து செயல்படும். உ.வெ.நி.301.6K  
புரோமினும் பாதரசமும் அறை வெப்பநிலையில் நீர்மமாக உள்ளன. மற்றவை அறை வெப்பநிலையினை அடுத்த வெப்பநிலையில் நீர்மமாக உள்ளன.
# கம்பன் நேற்று – இன்று - நாளை (நூல்)

**கம்பன் நேற்று – இன்று – நாளை** என்னும் நூல் சுகி. சிவம் என்பவர் சென்னை கம்பன் கழகத்தில் அமரர் ஏவி. எம். அறக்கட்டளை நினைவுச் சொற்பொழிவுத் தொடரின் பதினெட்டாவது சொற்பொழிவாக 2001 சூலை 28 ஆம் நாள் நிகழ்த்திய சொற்பொழிவின் எழுத்து வடிவம் ஆகும். இச்சொற்பொழிவு சென்னை கம்பன் கழகத்தின் தலைவராகவும் நீதியரசராகவும் பணியாற்றிய டாக்டர் மு. மு. இஸ்மாயில் தலைமையில் சென்னை ஏவி. எம். இராஜேஸ்வரி கல்யாண மண்டபத்தில் நிகழ்த்தப்பட்டது.
# கம்பன் நேற்று – இன்று - நாளை (நூல்)

## உள்ளடக்கம்

கம்பன் நேற்று – இன்று – நாளை என்னும் பொதுத்தலைப்பின் கீழ் பதினொறு துணைத் தலைப்புகளில் இச்சொற்பொழிவு நிகழ்த்தப்பட்டு இருக்கிறது. அவ்வாறு இந்நூலிலும் பதினொறு கட்டுரைகள் இடம்பெற்று உள்ளன. ஒவ்வொரு துணைத் தலைப்பிலும் அத்தலைப்பின் நுவல்பொருள் கம்பன் கழகங்களில் கடந்த காலத்தில் எந்நிலையில் இருந்தது; தற்காலத்தில் எந்நிலையில் இருக்கிறது; எதிர்காலத்தில் எந்நிலையில் இருக்க வேண்டும் எனச் சுட்டுபவைகளாக இப்பொழிவுகள் அமைந்திருக்கின்றன. அத்துணைத் தலைப்புகள் பின்வருமாறு:  
::01 கம்பன் நேற்று – இன்று – நாளை
::02 கம்பராமாயணக் காவல் நிலையங்கள் நேற்று – இன்று – நாளை
::03 கம்பன் விழாக்கள் நேற்று – இன்று – நாளை
::04 கம்பராமாயணக் கதை நேற்று – இன்று – நாளை
::05 கம்பன் கருத்துக்கள் நேற்று – இன்று – நாளை
::06 கம்பனது சமயம் நேற்று – இன்று – நாளை
::07 கம்பன் கவியனுபவம் நேற்று – இன்று – நாளை
::08 கம்பன் தனிச்சிறப்பு நேற்று – இன்று – நாளை
::09 கம்பனது சமய இலக்கியம் நேற்று – இன்று – நாளை
::10 கம்பன் காட்டும் அரசியல் நேற்று – இன்று – நாளை
::11 என்றும் உண்டு எதிர்காலம்
# கல்முனைக்குடி நாகூர் ஆண்டகை தர்ஹா

**நாகூர் ஆண்டகை தர்ஹா** என்பது இலங்கையின் கிழக்கே கல்முனை<nowiki/>யில் அமைந்துள்ள பள்ளிவாசல் ஆகும். இது வங்காள விரிகுடாக் கடலோரத்தில் அமைந்துள்ளதினால் இது கடற்கரைப் பள்ளிவாசல் என்றும் அழைக்கப்படுகின்றது. ஏழு அடுக்குகளைக் கொண்ட பிரமாண்டமான மினாரும், மூன்று அடுக்குகளைக் கொண்ட சிறிய மினாரும் இப்பள்ளிவாசலில் அமைக்கப்பட்டுள்ளன.
# கல்முனைக்குடி நாகூர் ஆண்டகை தர்ஹா

## வரலாறு

கரவாகு (கல்முனைக்குடி) மக்களுக்கு மட்டுமல்லாது, அதை அண்டியுள்ள அனைத்து கிராமத்தைச் சேர்ந்தவர்களுக்கும் கல்முனைக்குடி நாகூர் ஆண்டகை தர்கா புனிதமானதொன்றாகும். இதன் அண்மையிலேயே கல்முனைக் குடாக்கடல் உள்ளது. குடாக்கடல் துறைமுகத்திற்கு ஆதிகாலம் தொட்டே கப்பல்கள் வந்திருக்கின்றன. கடல் வர்த்தகத்தைத் தொழிலாகக் கொண்டிருந்த அரேபிய மற்றும் அண்மைய நாடுகளிலிருந்த முஸ்லிம்கள் துறைமுகங்களில் குடியேறி அங்கு திருமணம் முடித்து வாழ்ந்திருந்தனர். அதே போல் கல்முனையிலும் முஸ்லிம்களின் குடியேற்றம் ஏற்பட்டு, அவர்கள் " முனைக்குடியினர் " என்றுஅழைக்கப்படலாயினர். துறைமுகங்களில் குடியேறி வாழ்ந்திருந்த முஸ்லிம்களின் வர்த்தகம் போர்த்துக்கேயர், ஒல்லாந்தர் ஆகியோரினால் தடுக்கப்பட்டபோது அவர்கள் மீன்பிடித் தொழிலில்
ஈடுபட்டனர்.  
நாகூர் ஆண்டகை அவர்கள் கல்முனைக்குடிக்கு எந்தக் காலகட்டத்தில் வந்து சென்றார்கள் என்பது தெளிவாக இல்லாத போதும் கி.பி. 1637ம் ஆண்டு ஒல்லாந்தர் கல்முனைக் குடாக் கடற்கரையை அடைந்தபோது, அங்கு வெண்ணிற ஆடை அணிந்த முஸ்லிம்கள் இருந்ததாக ஒல்லாந்தரின் குறிப்பொன்று கூறுகின்றது. இது கி.பி. 1637ம் ஆண்டுக்கு முன்பிருந்தே கல்முனையில் முஸ்லிம்கள் வாழ்ந்ததைக் காட்டுகிறது. நாகூர் ஆண்டகை அவர்கள் கல்முனைக்குடிக்கு வந்து சென்றதன் அரை நூற்றாண்டுக்குப் பின்னர் டச்சுத்தளபதி வில்லியம் ஜாக்கபஸ் கோஸ்டர் நான்கு கப்பல்களுடன் கல்முனையில் வந்து இறங்கினான். அப்போது கண்டி அரசனாக இருந்த இரண்டாவது இராசசிங்கன் 28.03.1638 ஆம் திகதி 'கொணறுவ' என்ற இடத்தில் போர்த்துக்கேயரை தோற்கடித்து அழித்தான் என்னும் செய்தியை அறிந்து அவன் கல்முனையிலிருந்து மட்டக்களப்புக்குச் சென்றான். இந்தக் குறிப்பு A History of Ceylon என்னும் புத்தகத்தில் குறிப்பிடப்பட்டிருக்கிறது.  
கடற்கரைப் பள்ளிவாசல் ஏறத்தாள 400 வருடங்களுக்கு முன்னரே நாகூர் ஆண்டகை அவர்களால் அமைக்கப்பட்டிருந்தது. அப்பள்ளிவாசல் கடற்கோளினால் காவு கொள்ளப்பட்டதன் பின்பு கி.பி. 1806 ஆம் ஆண்டு தற்போதுள்ள இடத்தில் பெரியார் முகம்மதுத் தம்பிலெவ்வை அவர்களால் தற்போதிருக்கும் தர்ஹா அமைக்கப்பட்டது. இந்தத் தர்ஹா பல முறை புனருத்தானம் செய்யப்பட்டு தற்போதைய தோற்றத்தைப் பெற்றுள்ளது.
கல்முனைக்குடி நாகூர் ஆண்டகை தர்காவில் ஆண்டு தோறும் ஜமாதுல் ஆகிர் மாதம் பிறை 01ல் கொடியேற்றப்பட்டு 12 நாட்கள் நாகூர் ஆண்டகை அவர்களின் புகழ்பாடி விழா கொண்டாடப்படுகின்றது.
# ஹம்ச கீதை

**ஹம்ஸ கீதை**:- ஹிரண்யகர்பரான நான்முக பிரம்மாவின் மனதில் தோன்றிய மகன்களான சனகர், சனந்தனர், சனாதனர் மற்றும் சனத்குமாரர் ஆகிய நால்வர்களுக்கும், யோகத்தின் சூட்சுமம் மற்றும் அதன் எல்லைகள் குறித்து, ஸ்ரீகிருஷ்ணர் ஹம்ஸப் (அன்னப் பறவை) பட்சி வடிவத்தில் உபதேசம் செய்தார். இதையே ஹம்ச கீதை என்பர்.
# ஹம்ச கீதை

## ஆதார நூல்

- ஸ்ரீமத் பாகவதம், ஏகாதச ஸ்கந்தம் (பதினோராவது புத்தகம்), 13-வது அத்தியாயம்
# படிக்க ஜெயிக்க! (நூல்)

**படிக்க ஜெயிக்க!** என்னும் நூல் சுகி. சிவம் என்பவரால் மாணவர்கள் தேர்விலும் வாழ்விலும் வெற்றி பெறும் வழிகள் என்னும் அறிமுகத்துடன் எழுதப்பட்ட நூலாகும்.
# படிக்க ஜெயிக்க! (நூல்)

## உள்ளடக்கம்

1. ஏன் படிக்க வேண்டும்?
1. படிக்க என்ன வேண்டும்?
1. எப்படிப் படிக்க வேண்டும்?
1. படிக்கும் திறனை எப்படி வளர்க்கலாம்?
1. எந்தச் சாமியைக் கும்பிட்டால் படிப்பு வரும்?
1. ஆசிரியர் பங்கு என்ன?
1. படிக்க… ஜெயிக்க..
1. தேர்வு அறையில் பின்பற்ற வேண்டிய வழிகள்
1. செயலைச் செய் பலனில் பற்று வைக்காதே!
1. மாணவர்களுக்கான அறிவுரைகள் – புலவர் இராமமூர்த்தி